ผมได้รับการฉีดวัคซีนป้องกันพิษสุนัขบ้าแบบเข้าในผิวหนัง 2-2-0-2 จนครบในวันที่ 4 ก.พ. 65 และหลังจากนั้นโดนแมวตัวเดิม(แมวจร)กัดและข่วน ในวันที่ 10 ก.พ. 65 โดยนับจากเข็มสุดท้ายได้ 7 วัน สาเหตุ เพราะแมวแย่งอาหารจากมือ ลักษณะบาดแผล คือเป็นรอยฟันและรอยข่วน เป็นจุดเล็กๆไม่ลึกมีเลือดซึมออกมาเล็กน้อย หลังจากล้างน้ำสบู่แล้วแทบไม่เห็นรอย ผมอยากทราบว่าต้องรับการฉีดวัคซีนเพิ่มเติมหรือไม่ครับ
สวัสดีค่ะ การสัมผัสกับสัตว์ที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆโดยหากได้รับวัคซีนครบมาไม่ถึง 1 อาทิตย์ก่อน ภูมิคุ้มกันน่าจะยังอยู่ในระดับที่สูงมาก อาจจะยังไม่จำเป็นต้องไปกระตุ้นวัคซีนแต่อย่างไรก็ตามถ้าไม่สบายใจมาก สามารถนำสมุดวัคซีนและแผลไปประเมินอาการกับแพทย์ที่รพใกล้บ้านอีกครั้งได้ ถ้าอยากจะฉีดกระตุ้นอีกครั้ง กรณีนี้ก็อาจจะฉีดกระตุ้นอีก 1 เข็ม แต่คิดว่าน่าจะยังไม่จำเป็นค่ะ